Դորոթի Իդի

**Դորոթի Լուիզ Իդի** (), նաև հայտնի է որպես **Օմ Սեթի** (), բրիտանացի հնաոճ իրերի պահապան և բանահավաք։ Սեթի I-ի Աբիդոս տաճարի պահապանն է եղել և Եգիպտոսի հնությունների բարձրագույն խորհրդի նկարչուհին: Նա հայտնի է եղել իր համոզմունքով, որ նախորդ կյանքում եղել է քրմուհի Հին Եգիպտոսում, ինչպես նաև իր զգալի պատմական հետազոտություններով Աբիդոսում: Նրա կյանքն ու ստեղծագործությունը եղել են բազմաթիվ հոդվածների, հեռուստատեսային վավերագրական ֆիլմերի և կենսագրությունների թեմա:

## Վաղ տարիներ
Դորոթի Լուիզ Իդին ծնվել է Լոնդոնում 1904 թվականին։  Եղել է  Վուլվիչում ծնված վարպետ դերձակ Ռուբեն Էռնեստ Իդիի և Քերոլայն Մերի (Ֆրոստ) Իդիի միակ երեխան և մեծացել ծովափնյա քաղաքում։ Երեք տարեկանում, աստիճաններից ընկնելուց և կարճ կլինիկական մահից հետո, նա սկսել է տարօրինակ վարքագիծ դրսևորել՝ խնդրել, որ իրեն «տուն տանեն»։ Նրա մոտ զարգացել էր նաև օտար առոգանության համախտանիշ: Սա որոշակի կոնֆլիկտ է առաջացրել նրա վաղ կյանքում: Կիրակնօրյա դպրոցի նրա ուսուցչուհին խնդրել է, որ ծնողները իրեն հեռու պահեն դասերից, քանի որ նա համեմատել է քրիստոնեությունը հին եգիպտական «հեթանոս» կրոնի հետ: Նա հեռացվել է Դուլվիչի աղջիկների դպրոցից այն բանից հետո, երբ հրաժարվել է երգել մի օրհներգ, որը կոչ էր անում Աստծուն «անիծել եգիպտացիներին»։  Նրա կանոնավոր այցելությունները հռոմեական կաթոլիկ եկեղեցի` լսելու կաթոլիկ պատարագը, որը նրան դուր էր գալիս, քանի որ այն հիշեցնում էր նրան «Հին կրոնը», բայց դա դադարեցվել է, հռոմեական կաթոլիկ քահանայի կողմից նրա ծնողներին հարցաքննվելուց հետո:

Ծնողների հետ Բրիտանական թանգարան այցելության ժամանակ Եգիպտոսի Նոր Թագավորության Ռամզես Մեծի հոր՝ Սեթի I- ի տաճարի ցուցասրահում գտնվող լուսանկարը դիտելուց հետո, երիտասարդ Իդին բացականչել է. «Այնտեղ իմ տունն է»: Բայց «որտե՞ղ են ծառերը, որտե՞ղ են այգիները»: Նա վազել է եգիպտական սենյակների սրահներով, «իր ժողովուրդների մեջ», համբուրելով արձանների ոտքերը։  Այս այցից հետո նա սկսել է հաճախ այցելել Բրիտանական թանգարան, որտեղ հանդիպել է Էռնեստ Ալֆրեդ Ուոլլիս Բաջին, որը տարվել է նրա երիտասարդական ոգևորությամբ և խրախուսել նրան հիերոգլիֆների ուսումնասիրության գործում։

Առաջին համաշխարհային պատերազմի ժամանակ ռմբակոծություններից փախնելով նա տեղափոխվել է Սասեքս՝ տատիկի տուն։ Իստբորնի հանրային գրադարանում շարունակել է Հին Եգիպտոսի ուսումնասիրությունը։ Տասնհինգ տարեկանում, նկարագրել է փարավոն Սեթի I-ի մումիայի գիշերային այցը իրեն Նրա նման վարքագծի, գիշերային մղձավանջների և լուսնոտության պատճառով, նրան մի քանի անգամ տարել են առողջարաններ։ Քսանվեց տարեկանում դպրոցից դուրս գալուց հետո նա այցելել է Բրիտանիայի  թանգարաններ և հնագիտական վայրեր, ինչին նպաստել են համազգային բարգավաճող կինոարդյունաբերության վերաբերյալ նրա հոր հետաքննությունները։

Իդին դարձել է Պլիմուտի արվեստի դպրոցում ոչ լրիվ ժամկետով ուսանող և սկսել է հավաքել մատչելի եգիպտական հնագույն իրեր։

Քսանյոթ տարեկանում նա սկսել է աշխատել Լոնդոնում «Egyptian public relations»  ամսագրի հետ, որի համար նա գրել է հոդվածներ և նկարել է էսքիզներ, որոնք արտացոլել են իր քաղաքական աջակցությունը Եգիպտոսի անկախությանը: Այս ժամանակահատվածում նա հանդիպել է իր ապագա ամուսնու՝ Եգիպտացի ուսանող Էմամ Աբդել Մեգիդին, ում հետ նա շարունակել նամակագրությունը, երբ նա վերադարձել է հայրենիք։

## Հրապարակումներ
* "A Dream of the Past", 1949, Egyptian State Tourist Board[7]
* "A Question of Names", 1970, American Research Centre in Egypt, Newsletter 71, pp.&nbsp;10–15[7]
* "Some Miraculous Wells and Springs of Egypt", 1970, American Research Centre in Egypt, Newsletter 75, pp.&nbsp;17–22[7]
* "Warding off an Eclipse" 1972, American Research Centre in Egypt, Newsletter 80-, pp.&nbsp;25–27[7]
* "Omm Sety's Abydos", 1979–80, 1982, Journal of the Society for the Study of Egyptian Antiquities[110]
* Abydos: Holy City of Ancient Egypt, 1981, with H. El Zeini[111]
* Survivals from Ancient Egypt[112]
* Pharaoh: Democrat or Despot, with Hanny El Zeini, unpublished as of 2011.[110]

## Գրականություն
**The Search for Omm Sety*, Jonathan Cott in collaboration with Dr. Hanny El Zeini, Doubleday & Company, 1987, 
**Omm Sety's Living Egypt: Surviving folkways from Pharaonic Times*, Omm Sety (author), Edited by Nicole B. Hansen,  Glyphdoctors Chicago, 2008, 
**Omm Sety's Egypt*, Hanny el Zeini & Catherine Dees, T Lynn's Press, 2007, 

## Ծանոթագրություններ

## Արտաքին հղումներ

 
Կատեգորիա:20-րդ դարի բրիտանացի գրողներ
Կատեգորիա:20-րդ դարի բրիտանացի կանայք
Կատեգորիա:Անգլիացի եգիպտագետներ
Կատեգորիա:Կին հնագետներ